2.		Návrh na registráciu nadácie (§ 20 ods. 1 ObZ a § 6 ZoN)
						Ministerstvo vnútra SR
Žilina 15. 3. 2023 					Drieňová ul. č. 22, 826 86 Bratislava
Vec:	Návrh na registráciu nadácie „MINERVA 3000“
Nadačnou listinou dňa 15. 1. 2023 zriaďovateľ založil nadáciu „MINERVA 3000“, ktorej cieľom je podpora vzdelania talentovaných mladých ľudí prostredníctvom vzdelávacích projektov a programov. 
Cieľom je využitie projektov európskych fondov zameraných na rozvoj vzdelanostnej ekonomiky.
Ako správca nadácie navrhujem, aby ju Ministerstvo vnútra SR v zmysle § 7 zákona o nadáciách zapísalo do registra nadácií.
Prílohy: 	správca nadácie
1.	nadačná listina 2x (podpis úradne overený)
2.	vyhlásenie správcu o splatení vkladu zakladateľom
3.	vyhlásenie o konečnom užívateľovi výhod
3.	výpis z registra trestov správcu nadácie
4.	vyhlásenie správcu o vklade nehnuteľnosti do nadačného imania (podpisy na vyhláseniach musia byť úradne overené)
Poznámka
Nadácia vzniká dňom zápisu do registra nadácií, ktorý vedie Ministerstvo vnútra SR. Konanie o zápis nadácie do registra začína odo dňa, keď bol ministerstvu doručený návrh, ktorý obsahuje podklady podľa § 6 (pozri vzor!) zákona o nadáciách.
Ak ministerstvo nezistí dôvod na odmietnutie zápisu nadácie do registra, do 30 dní od začatia konania vykoná zápis do registra nadácií a v tejto lehote zašle správcovi nadácie jedno vyhotovenie nadačnej listiny, na ktorom vyznačí deň zápisu nadácie do registra nadácií. Register nadácií je verejný zoznam, do ktorého sa zapisujú zákonom ustanovené náležitosti týkajúce sa nadácií.